Lav et referat af nedenstående tekst:

Tekst:
I regeringens netop fremlagte forslag til en udligningsreform lægges der op til en afskaffelse af det såkaldte magistratsstyre, som er en del af den kommunale styreform i landets fire største kommuner. Regeringen mener, at ”Det vil skabe bedre rammer for at flytte midler fra administration på rådhuset til velfærd hos borgerne. Ambitionen er, at kommunerne skal kunne fjerne dobbeltarbejde i forvaltningerne”, som Christiansborg-politikerne formulerer det i forslaget. Men hos en af de rådmænd, der nu står til at skulle afgive magt, opgaver og ansvar vækker forslaget bekymring: - Jeg bliver altid nervøs, når folketingspolitikerne mener, de er bedre til at drive kommunerne, end vi selv er. I Aalborg er vi nu engang dem, som bedst forstår os på driften af vores kommune, lyder det fra Sundheds- og kulturrådmand Mads Duedahl fra Venstre. - Det vil koste penge Ifølge regeringens beregninger kan der spares op mod en kvart milliard ved at fjerne magistratsstyret. Rådmændene skal ikke længere være de politisk ansvarlige. Magten rykkes opad til borgmesteren og samtidig skal forvaltningerne rationalisere. - Det er et klassisk ”Christiansborg-regnestykke”. Det er ren talmagi. Rådmændene skal ikke lave nær så meget og har intet ansvar. Alligevel skal vi beholde vores titel og løn. De tyve rådmænd i Danmark koster altså i regeringens hoved henved 20 millioner stykket. Det hænger slet ikke sammen. Virkeligheden er, at det her kommer til at koste penge. Det ville klæde regeringen at kalde en spade for en spade, konstaterer Mads Duedahl. Borgmester: - De store besparelser finder man ikke i Aalborg Rådmandens egen borgmester er mere afdæmpet i sin kritik. Thomas Kastrup Larsen (Soc. Dem) vurderer, at der næppe er meget at spare ved at gennemføre forslaget. Til gengæld hæfter han sig ved, at forslaget indeholder en garanti for, at rådmandsposter fortsat skal fordeles som i dag, så også oppositionen fremadrettet er sikret rådmandsposter. Efter hans vurdering vil forslaget kun betyde ganske få ændringer, selvom regeringens vurdering lyder helt anderledes: ”Regeringen vil lade København, Aarhus, Odense og Aalborg beholde den administrative besparelse. Det vil give de fire kommunerne mulighed for at omprioritere pengene til velfærdsforbedringer i kommunerne. Jo mere kommunen formår at spare på administration, jo flere penge vil den have til andre formål.” - Vi har allerede trimmet organisationen rigtigt meget, så de store besparelser finder man ikke i Aalborg. I København og Århus kan der være mening i den her øvelse, for der arbejder man på en anden måde, men heroppe vil besparelsen være begrænset, forklarer borgmesteren.

Referat:
Regeringens forslag om at afskaffe rådmandsstyret giver ikke millioner som lovet, siger venstre-rådmand Mads Duedahl.